system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Ivan Bunin?
assistant
Ivan Alexeievici Bunin (în ) (n. 22 octombrie (stil vechi 10 octombrie), 1870 – d. 8 noiembrie, 1953) a fost primul scriitor rus laureat al Premiului Nobel pentru Literatură în anul 1933.

Motivația Juriului Nobel 

"pentru artisticitatea viguroasă, prin care a dezvoltat tradițiile prozei ruse clasice"

Date biografice 
S-a născut la Voronej, la 10(22) octombrie 1870, într-o veche familie de nobili scăpătați. Copilăria și-a petrecut-o pe domeniul familial, în gubernia Orlovsk, într-o "mare de grâne, iarbă și flori", "în cea mai adâncă liniște a câmpiei".

În anul 1881 a fost înscris la gimnaziu, dar, fără a termina cele patru clase, a continuat instruirea sub îndrumarea fratelui său mai mare. Sărăcia, care a atins și conacul, l-a obligat să părăsească în anul 1889 cuibul familial. 

A lucrat în calitate de corector, statistician, bibliotecar, la diferite ziare. În anul 1891 i-a apărut prima culegere de versuri, marcată de o peisagistică lirică subtilă. A continuat și după aceea să cânte frumusețile naturii, cu simțul rafinat al omului format la țară.

Obține "Premiul Pușkin" pentru culegerea "Cad frunzele" (1901) - exemplu de perfecționare a formei poetice clasice, proprie marilor maeștri din secolul al XIX-lea. Publică și nuvele timpurii, despre satul sărăcit și conacele decăzute. Face cunoștință cu Gorki care îl susține în încercarea de a colabora cu Editura "Znanie". În povestirile lui se accentuează problematica socială.
Crește totodată măiestria sa artistică. "... a început să scrie  așa o proză - notează Gorki - încât dacă se va spune despre el că e cel mai bun stilist al contemporaneității - nu va fi nici o exagerare". Multe dintre scrierile sale înfățișează destrămarea Rusiei patriarhale, moșierești și țărănești, în condițiile dezvoltării relațiilor capitaliste.

Opera

Versuri 
 Pod otkrîtîm nebom (Sub cerul liber) (1898)
 Listopad (Cad frunzele) (1901)

Proză 
 Pereval (Valea)  (1892 -1898)
 Tanika  (1892)
 Vesti s rodinî (Vești de-acasă) (1893)
 Epitafia (Epitaful) (1900)
 Tuman (Ceața) (1901)
 Nadejda (Speranța) (1902)
 Derevnia (Satul) (1910)
 Poslednee svidanie(Ultima Întâlnire) (1913)
 Pri doroge (Casa de la drum) (1913)
 Ciașka jizni (Cupa vieții) (1913)
 Grammatika liubov (Gramatica iubirii) (1915)
 Sîn(Fiul) (1916)
 Mitina liubov (Dragostea lui Mitia) (1924)
 Solnecinîi udar (Insolație)  (1925)
 Delo korneta Elaghina (Procesul sublocotenentului Elaghin) (1925)
 Natalie (1941)
 Holodnaia osen (Toamnă rece) (1944)
 Tiomnîe allei (Alei întunecate) (1937 - 1944)
 Jizn Arsenieva (Viața lui Arseniev) (1930)

Note

Legături eterne 

  Autobiografie la Premiul Nobel

Nașteri în 1870
Decese în 1953
Laureați ai Premiului Nobel pentru Literatură
Laureați ruși ai Premiului Nobel
Poeți ruși
Scriitori ruși
Eponime ale asteroizilor